Hunter × Hunter

Hunter × Hunter (ハンターxハンター Hantā Hantā) on japanilaisen sarjakuvapiirtäjän Yoshihiro Togashin kirjoittama ja piirtämä mangasarja. Sarjasta on tehty kaksi animaatiosarjaa, kolme OVA-sarjaa sekä kaksi elokuvaa.

Sarja kertoo Gon Freecss -nimisestä pojasta, joka saa tietää hänen isänsä olevan kuuluisa ”hunter”, eli ammatissa, jonka keskiössä ovat tuntemattomien eläinten, paikkojen ja aarteiden etsiminen ja tutkiminen. Löytääkseen isänsä, Gon lähtee matkalle tullakseen hunteriksi. Tarinan kuluessa protagonisti vaihtuu Gonin ja hänen ystäviensä Killuan ja Kurapikan välillä.

Sarjan julkaisua Shounen Jump-lehdessä on keskeytetty tekijän toistuvien sairausjaksojen vuoksi. Se jäi määrittelemättömän pituiselle tauolle vuoden 2018 marraskuussa. Sarjan julkaisutauko keskeytyi hetkellisesti syksyllä 2022, jolloin Shounen Jump julkaisi sarjaa 10 kappaleen verran.
Elokuussa 2024 sarjan kerrottiin jatkuvan Shonen Jump -lehdessä saman vuoden lokakuussa.https://www.animenewsnetwork.com/news/2024-08-19/hunter-x-hunter-manga-resumes-in-weekly-shonen-jump-on-october-7/.214474

 Synopsis 

Asetelma

Sarja kertoo niin kutsutuista ”huntereista” (metsästäjistä). Hunterit ovat yliluonnollisia voimia omaavia ihmisiä, jotka toimivat lain yläpuolella. He ovat poliittisesti suuressa asemassa ja äärimmäisen rikkaita, heillä on ylemmät ihmisoikeudet, heihin eivät päde lait ja he vastaavat pahimpiin kriisitilanteisiin. Tarina kertoo neljästä kaveruksesta, jotka riskeeraavat henkensä päästäkseen metsästäjiksi osallistumalla joka vuosi pidettäviin Hunter Association-liiton järjestämiin Hunter Exam -kilpailuihin, sekä sitä seuraavista tapahtumista.

Juonikuvaus 

Tarina kertoo Gon Freeccs-nimisestä 12-vuotiaasta pojasta, joka nuorempana kohtasi Kite-nimisen "hunterin", jolta hän kuuli kuolleeksi luulemansa isänsä, Ging Freeccsin olevan elossa ja toimivan maineikkaana hunterina. Löytääkseen isänsä Gon lähtee kotisaareltaan Whale Islandilta osallistuakseen Hunter Exam -kokeeseen, vaaralliseen koetokseen, johon osallistuvat kilpailevat metsästäjiksi pääsystä. Hän kohtaa matkallaan samanikäisen pojan Killuan, 17-vuotiaan Kurapikan sekä 19-vuotiaan lääketieteen opiskelijan Leorion, joilla on omat syynsä osallistua kokeeseen; Kurapika aikoo kostaa Phantom Troupe -rikollisjoukolle klaaninsa kuoleman, Leorio aikoo rikastua rahoittaakseen lääkärinopintonsa, ja Killua todistaa maailmankuululle palkkamurhaajaperheelleen pärjäävänsä yksin.
Kokeen aikana Gonin joukko törmää Hisoka-nimiseen sadistiseen taikuriin, joka ottaa Gonin kohteekseen, sekä muita kilpakumppaneita, joista yksi paljastuu Killuan naamioituneeksi isoveljeksi Illumiksi.

Gon ja hänen ystävänsä onnistuvat läpäisemään kokeen, mutta Killua tappaa yhden osallistujan ja tulee hylätyksi kokeessa. Tämän jälkeen hän pakenee perheensä luo. Gon lähtee ystäviensä kanssa hakemaan Killuaa takaisin tämän palkkamurhaajina toimivan Zoldyckin perheen kartanosta. He käyvät läpi harjoittelujakson valmistautuen tuleviin taisteluihin, mutta Killuan isä, Zoldyckin perheen patriarkka Silva, päästääkin poikansa palaamaan Gonin luokse. Joukko päättää tavata myöhemmin Yorknew Cit y-nimisessä suurkaupungissa ja hajaantuu eri teille.

Gon ja Killua päättävät kuluttaa aikaa osallistumalla "Heavens Arena"-pilvenpiirtäjässä pidettäviin taisteluturnauksiin. He tapaavat Zushi-nimisen pojan, sekä tämän mestarin Wingin, joka opettaa pojille perusteet nen-nimisestä tekniikasta, jonka käyttäjät voivat hallita omaa auraansa. Käy ilmi, että nenin harjoittaminen on viimeinen hunter-kokeen vaihe, joka tarvitaan hunteriksi pääsyksi. Vahvistunut Gon kohtaa lopulta Hisokan taistelussa häviten tälle, minkä jälkeen pojat päättävät lähteä Yorknew Cityyn kokoontuakseen yhteen Leorion ja Kurapikan kanssa.

Yorknew Cityssä nen-harjoittelun läpikäynyt Kurapika on päässyt klaaninsa tappaneen ja heidän scarlet eyes-silmänsä varastaneen Phantom Troupe-joukon jäljille. Hänen onnistuu tappaa ryhmän kaksi jäsentä sekä sinetöimään joukon johtajan, Chrollo Lucilferin, nen-voimat, mutta joutuu luopumaan tehtävästään havaittuaan asettavansa ystävänsä vaaraan. Tapauksen seurauksena ystävät hajaantuvat taas.

Gon ja Killua saavat käsiinsä Greed Island-nimisen nen-voimilla luodun videopelin kasetin sekä siihen liittyviä vihjeitä Gingistä ja tämän olinpaikasta. He osallistuvat peliä pelaavaan retkikuntaan, joka pyrkii läpäisemään pelin valtavaa palkkiosummaa vastaan. Pelin edetessä Greed Islandin selviää olevan oikeassa maailmassa tapahtuva live-roolipeli, jonka puitteet Ging loi nen-voimillaan, ja että Genthru-niminen murhaaja pyrkii voittamaan pelin keinoja kaihtamatta. Gon ja Killua törmäävät Wingin opettajaan Biscuit Kruegeriin, joka on nuoresta ja tyttömäisestä ulkomuodostaan huolimatta keski-ikäinen taistelumestari. Biscuit harjoituttaa poikia selviytymään Greed Islandin haasteista, ja lopulta he voittavat Genthrun ja tämän alaiset taistelussa.

Gon voittaa Greed Islandin ja käyttää palkinnoksi valitsemaansa loitsukorttia päästäkseen Gingin luo, mutta se vie hänet ja Killuan Kiten olinpaikkaan. He päättävät auttaa Kitea tämän eläintutkimuksissa. Samaan aikaan chimera ant-olentojen kuningatar huuhtoutuu Neo-Green Life (NGL)-nimisen autonomisen alueen rannikolle alkaen syödä alueen ihmisiä synnyttääkseen lajinsa kuninkaan. Chimera antit saavat kuningattarensa syömien olentojen ominaisuuksia ja kehittyvät ihmismäisiksi, lisääntyen räjähdysmäisesti alueella. Tilanne kärjistyy kriisiksi lajin yksilöiden kehittyessä entistä vahvemmaksi ja oppiessa nen-kykyjä syötyään tilannetta hallitsemaan lähteneitä huntereita. Kite lähtee Gonin ja Killuan kanssa tutkimaan tapausta, jolloin he kohtaavat chimera ant-kuninkaan henkivartijaksi syntyneen Neferpitou-yksilön. Kite uhraa henkensä pelastaakseen pojat, jotka joutuvat pakenemaan NGL:stä ja päättävät kehittää nen-kykyjään paikalle lähetettyjen Knuckle- ja Shoot-hunterien kanssa. Samalla muurahaisten kuningas, Meruem syntyy ja päättää alistaa ihmiskunnan valtansa alle, valloittaen aluksi läheisen East Gorteaun tasavallan. Hunter Association lähettää voimakkaimmat hunterinsa Neteron ja tämän alaiset estämään Meruemia, mikä johtaa näiden väliseen kaksintaisteluun. Meruem kukistaa Neteron taistelussa, mutta tämä räjäyttää sisällään olevan joukkotuhoaseen, joka myrkyttää hänet. Gon uskoo Neferpitoun voivan palauttaa tätä vastaan kuolleen ja riivattuna eloon palautetun Kiten takaisin ennalleen, mutta murtuu tämän kertoessa sen olevan mahdotonta. Gon päättää uhrata kehonsa saadakseen voimaa Neferpitoun kukistamiseen ja onnistuu tässä Killuan väliintulosta huolimatta. East Gorteau vapautuu lopulta Meruemin ja hänen henkivartijoidensa kuoltua Neteron pommin aiheuttamaan myrkytykseen.

Gon joutuu akuuttiin sairaalahoitoon ja Killua lähtee etsimään parannuskeinoa nuoremmasta veljestään, Allukasta, jota hänen perheensä pitää suljettuna tämän toiveita toteuttavan, mutta vastineeksi ulkopuolisia hengenvaaraan asettavan nen-kyvyn vuoksi. Illumi suunnittelee Allukan tappamista suojellakseen muuta perhettään, mutta Killua hyödyntää Allukan voimia siten, ettei kukaan ulkopuolinen vahingoitu hänen toivottuaan Gonin parantumista. Ennalleen palannut Gon herää ja kohtaa lopulta häntä vältelleen isänsä.

Neteron poika Beyond paljastaa itsensä saaden juuri uudelleenjärjestäytyneen Hunterien neuvoston, "Zodiacit", takajaloilleen. Beyond järjestää tutkimusretken Dark Continent -nimiseen vaaralliseen maailmankolkkaan, jonka tutkimisen pelätään aiheuttavan vaaraa koko ihmiskunnalle, joten Zodiacit vangitsevat Beyondin ja päättävät valvoa tilannetta. Kakinin kuningaskunta ja sen kuningas, Nasubi, rahoittaa retkikuntaa ja sen kuningasperhe järjestää sen nimissä matkaan tarkoitetulla valtavalla tutkimusaluksella tapahtuvan henkilökohtaisen valtaistuinpelin, josta selviytyvä päätyy Kakinin uudeksi hallitsijaksi. Kurapika päätyy yhden kuningasperheen jäsenen, 14. prinssi Wobblen, henkivartijaksi alukselle kuultuaan klaanilaistensa silmien löytyvän perheen kokoelmasta. Samaan aikaan Hisoka kuolee taistelussa voimansa takaisin saanutta Chrolloa vastaan, mutta palaa henkiin pakotettuaan nen-kykynsä kehittymään. Hän lähtee tappamaan Phantom Troupin jäseniä yksi kerrallaan, mikä saa Troupin soluttautumaan Kakinin tutkimuslaivalle.

Paljastuu, että Kakinin kruununprinssit ovat läpikäyneet erityisen nen-rituaalin, joka herättää osallistujan latentit nen-voimat ja ilmentää ne voimakkaina nen-petoina. Prinssien nen-kyvyt aktivoituvat samaan aikaan, kun Kurapika joutuu suojelemaan Prinssi Woblea ja tämän äitiä vihollisen hyökkäykseltä. Kurapika käyttää Emperor Timea sekä uutta erikoiskykyään Steal Chainiä siirtääkseen sillä lainaamansa nen-tekniikan Woblen kuningataräidille, vain huomatakseen sen rasittavan hänen kehoaan. Neljästätoista prinssistä kolme kuolee samalla kun mafian palkkamurhaajat etenevät ylemmille kansille.

Käy ilmi, että Nasubin avioton tytär Morena käyttää nen-kykyään Contagionia tehdäkseen alaisistaan nen-käyttäjiä. Hän lietsoo laivalla sotaa kolmen Kakinin mafiaperheen, Xi-Yun, Hei-Lyn ja Cha-R'n, välillä. Xi-Yun jäsenet löytävät laivalla piileskevän Hisokan samaan aikaan kun Kurapika lähestyy Prinssi Fugetsua, jonka tietää kuolevan pian nen-kiroukseen. Hisoka on kuitenkin naamioitunut Phanton Troupen jäsen Bonolev, joka joutuu tappamaan yhden Xi-Yun jäsenen paljastuttuaan ja hän ottaa toisen muodon jatkaakseen tehtäväänsä.

Kurapika saa myöhemmin kuulla Nasubilla olevan enemmän lehtolapsia, ja että yksi tämän prinsseistä on todellisuudessa Beyond Neteron poika. Hänen ryhmänsä liitoutuu 4. prinssi Zhang Lein kanssa muita vastaan. Samaan aikaan Phantom Troupe on jakautunut ryhmiin, ja Chrollo jättää toverinsa pyrkiessään ryöstämään Kakinin valtakunnan kolme kansallisaarretta, jotta voi kehittää Skill Hunter -kykyään pidemmälle Hisokan voittamiseksi.

9. prinssi Halkenburg lavastaa kuolemansa ja hänen sielunsa siirtyy 1. prinssi Benjaminin henkivartijaan, mikä saa Kakinin järjestemään laivalle massiiviset hautajaiset hänen kunniakseen. 
Morena kaappaa 4. prinssi Tserriednichin henkivartijan Borksenin ja pakottaa tämän osallistumaan erityiseen kuulustelupeliin, jotta voisi tartuttaa Contagionin tähän. Borksen saa tietää, ettei Morena todellisuudessa ole Nasubin avioton tytär, vaan ulkopuolinen, joka on varastanut tämän identiteetin kostaakseen äitinsä joutumisen Kakinin kuninkaallisten ihmiskaupan uhriksi. Borksen huijaa pelissä pelastuakseen, mutta jää kiinni ja Contagnion tarttuu häneen, jolloin hänestä tulee Morenan joukkion jäsen ja hänet pakotetaan tappamaan ihmisiä nen-kykyään kehittääkseen. Samaan aikaan Prinssi Benjamin julistaa laivalle sotatilan...

 Media 

 Manga 
Hunter x Hunter on Yoshihiro Togashin vuodesta 1998 alkaen kirjoittama ja kuvittama mangasarja. Sarjaa julkaistaan japanilaisessa Weekly Shōnen Jump -lehdessä, ja sitä on koottu tankōbon-kokoelmakirjoihin. Vuoteen 2011 mennessä kokoelmakirjoja oli myyty yli 55 miljoonaa kappaletta.

 Animesarjat 
Mangan pohjalta on tehty kaksi animesarjaa. Ensimmäinen sarja alkoi vuonna 1999 ja sen tuotti Nippon Animation. Sarjan päätyttyä Nippon Animation tuotti myös kolme pitkää OVAa. Vuonna 2011 Madhouse tuotti uuden mangaan perustuvan animesarjan, joka adaptoi mangan tapahtumat uudelleen ja jatkoi tarinaa pidemmälle kuin edellinen sarja.

 Elokuvat 

Phantom Rouge

Phantom Rouge on vuoden 2013 tammikuussa julkaistu elokuva. Elokuvan tarina perustuu Yoshihiro Togashin julkaisettomaan käsikirjoitukseen, jonka hän kirjoitti noin kymmenen vuotta ennen elokuvan julkaisua.

Last Mission

Last Mission on sarjan toinen elokuva, joka julkaistiin vuoden 2013 joulukuussa. Elokuva ei perustu mangan tapahtumiin, vaan keskittyy Neteroon, Hunter-liiton puheenjohtajaan, ja tämän menneisyyteen.

 Sarjan keskeisiä hahmoja 
PäähahmotGon FreecssGon on 12-vuotias poika, jonka isä Ging Freecss jätti hänen tätinsä hoitoon hänen ollessa vielä vauva, ja haluaa tulla hunteriksi, jotta voisi löytää isänsä sekä saadakseen tietää, miksi hän jätti oman perheensä. Gon on luonteeltaan jääräpäinen, eikä hyväksy epäreiluja voittoja, jotka on saavutettu huijaamalla.[4]

Gonin nen-tyyppi on "enhancement", jonka avulla hän kykenee vahvistamaan fyysistä voimaansa ja puolustustaan. Hän kehittää kivi-sakset-paperi-peliin perustuvan "Ja Jan ken"-tekniikan, jossa hän joko lyö vahvistetulla nyrkillään (Kivi), viiltää etu- ja keskisormesta syntyvällä energiaterällä (sakset) tai lähettää kämmenestään osan aurastaan pitkän matkan hyökkäyksenä (paperi).

Gon menettää myöhemmin täysin nen-voimansa uhrattuaan ruumiinsa Neferpitoun voittamista vastaan.  

Ääninäyttelijä: Junko Takeuchi (1999), Megumi Han (2011)Kurapika17-vuotias poika, joka pyrkii kostamaan Phantom Troupe-rikollisjärjestölle, joka murhasi hänen klaaninsa. Kurapika pyrkii hunteriksi päästäkseen soluttautumaan alamaailmaan, ja tutustuu matkallaan Goniin ja hänen tovereihinsa. Kurapika toimii sarjan päähenkilönä York New City -tarinakaaressa.[5] 
Myöhemmin häntä suositellaan Zodiaceihin ja hän päätyy Kakinin 11. kruununprinssi Pobblen henkivartijaksi heidän löytyretkellään kielletylle Dark Continent -mantereelle.

Kurapikan nen-tyyppi on "conjuration" ja hänen silmiensä punertaessa "specialization", ja hän kykenee ilmentämään kädestään metalliketjuja, joista jokaisella on tiettyjä käyttötarkoituksia: mm. "Judgement chain" kietoutuu uhrinsa sydämen ympärille tappaen tämän, mikäli tämä ei noudata Kurapikan luomaa erillistä komentoa. "Jail Chain -ketju" vangitsee kohteensa tuhoutumattoman ketjun sisään ja sitä voi käyttää vain Phantom Troupen jäseniä vastaan. Kurapikan specialization-kyky on "Emperor Time", joka mahdollistaa Kurapikan käyttämään jokaista kuutta nen-tyyppiä 100-prosenttisesti, jolloin hän voi puolustautua kaikkien nen-käyttäjien hatsua vastaan, mutta sen liikakäyttö lyhentää hänen elämäänsä. Myöhemmin Kurapika voi manifestoida Stealth Dolphin-nimisen delfiiniä muistuttavan olennon, jolla hän voi varastaa ulkopuolisen nen-käyttäjän hatsun ja siirtää sen haluamalleen kohteelle.

Ääninäyttelijä: Yuki Kaida (1999), Miyuki Sawashiro (2011)Leorio Paradinight19-vuotias lääketieteen opiskelija, joka vaikuttaa sarjan alussa röyhkeältä tappelupukarilta, joka kuitenkin tahtoo Hunteriksi saadakseen rahaa kouluttautuakseen lääkäriksi. Leorio on pohjimmiltaan luotettava, uskollinen sekä ryhmän huolehtiva "isoveli".[6] 

Leorion nen-tyyppi on "emission", ja myöhemmin hän kykenee tuottamaan kehostaan ultraääniä, jotka kulkeutuvat johdinta pitkin kohteeseensa. Hän on sarjan edetessä käyttänyt kykyään vain kerran Ging Freecssiä vastaan. 

Ääninäyttelijä: Hozumi Gouda (1999), Keiji Fujiwara (2011)Killua Zoldyck12-vuotias palkkamurhaaja, joka haluaa hunteriksi tullakseen perheenjäseniään vahvemmaksi. Hänestä ja Gonista tulee pian tapaamisen jälkeen parhaita ystäviä.http://www.crunchyroll.com/library/Killua_Zoldyck Lapsena kokemansa kidutuksen ja koulutuksen johdosta hänestä on kehittynyt fyysisesti vahva ja kärsivällisyytensä menettäessään armoton taistelija, mutta hänellä on tunteita mm. Gonia ja siskoaan Allukaa kohtaan.

Killuan nen-tyyppi on "transmutation", ja hän kykenee muuttamaan auraansa sähköksi. Myöhemmin hän kehittää tekniikan nimeltä "Godspeed" (神速 Kanmuru), jonka avulla hän voi tehostaa refleksejään moninkertaiseksi taistelutilanteessa sekä juosta salaman nopeudella.

Ääninäyttelijä: Kanako Mitsuhashi (1999), Mariya Ise (2011)

AntagonistitHisokaPhantom Troupen entinen hovinarria muistuttava jäsen, joka etsii itselleen voimakkaita vastustajia ja kiintyy Goniin havaitessaan hänen potentiaalinsa. Hän on manipuloiva sosiopaatti ja kokee seksuaalista tyydystystä taistellessaan vahvoja vastustajia vastaan, mutta on siitä huolimatta voimakas, ketterä ja älykäs taistelija, eikä umpimähkäinen tappaja. Hävittyään Chrollolle hänestä tulee kuitenkin entistä mielipuolisempi ja ennalta-arvaamattomampi.

Hisokan nen-tyyppi on "transmutation" ja hänen kykynsä on tuottaa aurastaan elastista ainetta, jota hän kutsuu "benjipurkaksi". Purkkaa hän kykenee käyttämään mm. ruoskana sekä näkymättömänä köytenä, joka kiinnittyy kohteeseensa ja harhauttaa Hisokan vastustajia. Hänen toinen hatsunsa on "Texture Surprise", jota hän käyttää esineiden naamioimiseen haluamallaan tavalla, esimerkiksi käsittelemällä nenäliinan aurallaan, peittääkseen sillä kehonsa vaurioita. Myöhemmin hänen kykynsä kehittyvät voimakkaammiksi ja hän kykenee mm. luomaan purkallaan proteeseja vaurioituneista ruumiinosistaan sekä käynnistämään pysähtyneet elintoimintonsa uudelleen antamalla itselleen sydänhierontaa aurallaan.

Ääninäyttelijä: Hiroki Takahashi (1999), Daisuke Namikawa (2011)MeruemChimera ant -olentojen kuningas, jonka alkuperäisenä pyrkimyksenä on tuhota ihmiskunta, mutta kiinnostuu tylsyyttään lautapeleistä. Hän kutsuu vastustajakseen Komugin, sokea gungi-mestaritytön, jonka kanssa hän ystävystyy ja alkaa muuttaa mieltään ihmisten alempiarvoisuudesta.

Meruem kohtaa häntä tappamaan tulleen Neteron taistelussa, mutta kokee taistelun turhana alettuaan kunnioittaa ihmisiä. Hän kieltäytyy tappamasta Neteroa vaatien saada tietää nimensä, mikä johtaa lopulta Neteron häviöön, mutta tämä räjäyttää kehonsa sisällä olevan joukkotuhoaseen. Meruem selviytyy räjähdyksestä haavoittuen kuolettavasti, mutta hänen henkivartijansa Shaiapouf ja Menthuthuyoupi saapuvat paikalle luovuttaen elinvoimaansa hänen ravinnokseen, mikä saa hänet palautumaan ennalleen ja kehittämään itselleen nen-voimat. Meruem menettää räjähdyksessä muistinsa, mutta muistaa myöhemmin Komugin, jonka kanssa viettää viimeiset hetkensä ennen kuin kuolee Neteron pommin aiheuttamaan säteilymyrkytykseen.

Ääninäyttelijä: Kouki UchiyamaNeferpitouYksi Meruemin henkivartijoista, kissankorvainen chimera ant. Hän on vaikuttaa leikkimieliseltä, mutta hän on myös sadistinen, mikä heijastuu hänen nen-voimiinsa. Pitou on henkivartijoista ainoa, joka ymmärtää Meruemin kiintymystä Komugiin ja suojelee tätä. 

Neferpitoun hatsu on nimeltään "Doctor Blythe: Toy Repair", joka ilmentyy kyttyräselkäistä naishahmoa muistuttavana nukkena, jolla Pitou voi suorittaa kohteelleen kirurgisen operaation parantaakseen tämän vammoja tai parsimaan tämän takaisin kokoon ja siten palauttamaan tämän henkiin ilman omaa tahtoa. Pitou voi taistelutilanteessa loihtia Doctor Blythen eri muodossa nimeltä "Terpsichora", joka hallitsee hänen liikkeitään. Terpsicora toimii myös postuumisti ja se palauttaa Pitoun kehon toimintakuntoiseksi tämän kuoltua, joskaan ei voi herättää tätä henkiin.

Ääninäyttelijä: Ayumi FujimuraShaiapoufToinen Meruemin chimera ant -henkivartijoista, joka on perhosensiipinen humanoidi. Kuninkaalle uskollinen Pouf vihaa Komugia ja kokee tytön ongelmana. Ajan myötä Pouf alkaa toimia pelkän tunteensa varassa, paljastaen seuraavansa kuninkaansa sijaan pikemminkin henkilökohtaista ihannettaan täydellisestä kuninkaasta. Hän kuitenkin uhrautuu Youpin kanssa antaen Meruemin syödä elinvoimaansa, ja hän kuolee lopulta Neteron pommin aiheuttamaan säteilymyrkytykseen.

Puofin nen-kyky on nimeltään "Bufferfly Scales Love Spring: Spiritual Message", jolla hän voi tuottaa siivistään suomuja, jotka hypnotisoivat kohteensa. Hänen toinen kykynsä on "Beelzebub, King of Flies", jolla hän kykenee luomaan itsestään klooneja, joiden määrä on suoraan verrannollinen niiden koon kanssa.  

Ääninäyttelijä: Wataru HatanoMenthuthuyoupiKolmas Meruemin henkivartijoista, sotaisa, kiivas ja kiukkuinen, mutta kuninkaalleen lojaali.

Youpin kyky on kehittyä taistelussa eri muotoihin sitä mukaa miten vihainen hän on, mikä kasvattaa hänen auransa määrää. 

Kun Knuckle asettaa Amortizing Power Redirector -hatsunsa hänen kehoonsa ja on voittamisillaan hänet, hän uhkaa tapaa Morellin, mikä saa tämän sammuttamaan kykynsä. Youpi ei kuitenkaan toteuta uhkaustaan, vaan lähtee auttamaan Meruemia, ja hän antaa kuninkaan syödä elinvoimaansa pelastaen tämän, mutta heikentyy. Myöhemmin hän ja Pouf kuolevat Neteron pommin aiheuttamaan säteilymyrkytykseen.

Ääninäyttelijä: Fumihiko TachikiChrollo LucilferJohtaa Kurta-klaanin murhannutta Phantom Troupea. Chrollo on kylmäverinen, älykäs ja kyvykäs strategi sekä manipuloiva näyttelijä, eikä tunnu välittävän kenestäkään muusta kuin tovereistaan, mutta on valmis uhrautumaan jos hän jää kiinni.  Chrollo menettää kykynsä käyttää auraa Kurapikan asetettua Judgement Chainin hänen sydämeensä, mutta hän etsii myöhemmin käsiinsä erityisen nen-manaajan, joka saa palautettua hänet ennalleen.

Chrollon nen-tyyppi on "specialization" ja kyky "Skill Hunter: Bandit's Secret", jolla hän kykenee varastamaan uhrinsa hatsun täytettyään tietyt ehdot, ja tallentamaan sen kirjansa sisään. Chrollo menettää varastamansa kyvyn uhrinsa kuoltua (ellei kyseessä ole postuumisti vahvistuva kyky), mutta kykenee erillistä kirjanmerkkiä hyödyntämällä käyttämään kahta eri kykyä samanaikaisesti ja vaihtamaan nopeasti useamman välillä.

Ääninäyttelijä: Yoshikazu Nagano (1999), Mamoru Miyano (2011)RazorYksi Greed Islandin ylläpitäjistä, entinen sarjamurhaaja, jonka Ging "vapautti" ottamalla hänet mukaan Greed Islandin henkilökuntaan. Hän vaikuttaa lempeältä, mutta paljastuu kilpailuhenkiseksi ja häikäilemättömäksi, ja hän ottaa roolinsa vakavasti. Läpäistäkseen Greed Islandin, pelaajien on kohdattava hänet "kuoleman polttopallo" pelissä.

Razorin nen-tyyppi on "emission" ja hänen hatsunsa nimi on "14 Devils", jolla hän voi ilmentää aurastaan 14 naamioitunutta ihmismäistä olentoa, joita hän voi komentaa ja käyttää heitä joukkueenaan lentopallopelissä. Hän voi tuottaa myös räjähtäviä aurapalloja.

Ääninäyttelijä: Touru Furusawa (OVA), Takaya Kuroda (2011)GenthruYksi Greed Islandin pelaajista, jolla on pakkomielle läpäistä Greed Island ja saada sen pääpalkinto. Hän on murhanhimoinen ja häikäilemätön sosiopaatti, joka ei tunnu välittävän kenestäkään muusta kuin kahdesta toveristaan.

Genthrun hatsu on "Countdown: Sound of Life", jolla hän voi ilmentää aikapommeja, jotka voi asettaa uhreihinsa, ja räjäyttää ne tarvittaessa. Hänen toinen hatsunsa on Little Flower: A Handful of Gunpowder, jolla hän voi tuottaa räjähdyksiä käsistään. Räjähdyksen teho on verrannollinen hänen käyttämänsä auran määrään, ja hän joutuu suojaamaan käsiään käyttäessään sitä, jolloin on liki suojaton muualta ruumiistaan. 

Ääninäyttelijä: Tsuyoshi Koyama (OVA), Hiroyuki Yoshino (2011)

                                                                                                                                                             Muita keskeisiä hahmojaWingKärsivällinen, vaatimaton, ankara ja hajamielinen mies. Hän on Zushi-nimisen pojan opettaja ja opettaa Gonille ja Killualle nen-taitojen perusteet. Biscuit Kruegerin mukaan Wing ei ollut kovin hyvä oppimaan itse, mutta sen sijaan opettaminen sopii hänelle. 

Wingin nen-tyyppi on "enhancement", mutta hänen hatsuaan ei ole paljastettu.

Ääninäyttelijä: Masami Kikuchi (1999), Toshihiko Seki (2011)Biscuit KruegerWingin entinen mestari, joka on taannoin myös ollut eräs Hunter Examin tarkastaja (examiner). Hän on todellisuudessa 57-vuotias, mutta näyttää ulkoisesti paljon nuoremmalle: noin 12-15-vuotiaalle tytölle. Hän on mutkitteleva luonne ja osaa käyttää viatonta sekä avutonta ulkokuortaan hyödyksi taistelussa. "Bisky" on erittäin voimakas, ja hän kouluttaa Gonia ja Killuaa Greed Islandilla.
Biscuit voi halutessaan muuttua todelliseen muotoonsa; lihaksikkaaksi ja maskuliinisemmaksi, jolloin hänen voimansa kasvavat, mutta hän itse pyrkii välttämään ulkomuotonsa käyttöä, koska kokee sen liian "epäfeminiiniseksi". 

Biscuitin nen-tyyppi on "transmutation" ja hänen hatsunsa "Magical Spa Services", jolla voi ilmentää Cookie -nimisen nuorta naista muistuttavan olennon, jonka hieronta elvyttää kohteensa. Cookien yksi hierontatekniikoista on "Piano Massage", joka saa 30 minuutin levon tuntumaan 8 tunnin yöunilta, ja jolla voi palauttaa taistelussa rasittuneet nopeasti toimintakykyisiksi.  KiteContract hunter, joka eli köyhissä oloissa ennen kuin törmäsi Gingiin, joka otti hänet oppilaakseen. Hän pelasti Gonin aikoinaan karhulta, mikä sai tämän haluamaan ryhtyä Hunteriksi. Gon ja Killua törmäävät häneen päästyään pois Greed Islandista. Kite on tuima ja vaikuttaa kylmäkiskoiselta, mutta on todellisuudessa välittävä ja rakastaa sekä eläimiä että ihmisiä.

Kiten hatsu on "Mad Clown: Crazy Slots", jolla hän voi luoda pelleä muistuttavan henkiolennon, joka arpoo hänen käytettäväkseen sattumanvaraisen numeroidun aseen, jota Kiten on käytettävä päästäkseen siitä eroon. Kite ei voi itse vaikuttaa siihen minkä aseen hän saa, mutta myöhemmin Ging kertoo Gonille aseen numero 4 olevan erikoiskyky, jonka epäilee pelastaneen Kiten tämän kuoltua taistelussa Neferpitouta vastaan.

Ääninäyttelijä: Yūji Kishi (1999), Shūichi Ikeda (2011)Morel MackernaseySuurikokoinen mies, joka käyttää aseenaan suurta piippua. Hänet kutsutaan Chimera antien tuhoamisoperaatiin ja on kollegojensa tavoin kokenut ja kärsivällinen taistelija, mutta myös erittäin tunteellinen erityisesti oppilastaan Knuckle Binea kohtaan, ja valittaa tunteellisuutensa tarttuneen myös oppipoikiinsa.

Morelin nen-tyyppi on "transmutation" ja hänen hatsunsa "Smoke Troopers: Deep Purple", jonka avulla hän voi manipuloida piipustaan tuottamaansa savua ja luomaan siitä haluamiaan objekteja tai klooneja itsestään ja muista. Kloonien määrä on rajoittamaton, mutta ne ovat hauraita, eikä Morel pysty käyttämään kykyään menettäessään piippunsa. 

Ääninäyttelijä: Taiten KusunokiKnuckle BineMorelin oppilas, käyttäytyy aggressiivisesti mutta on todellisuudessa erittäin myötätuntoinen, pehmeäsydäminen ja liikuttuu herkästi kyyneliin. 

Knucklen hatsu on "Hakoware: Bankruptcy, Chapter Seven", jolla hän kykenee luomaan uhriinsa kiinnittyvän tuhoutumattoman henkiolennon, "Amortizing Power Redirectorin" (A.P.R), joka alkaa lainaa uhrilleen Knucklen omaa auraa kerryttäen tälle "velkaa" tämän auramäärän ylärajaan asti. Velan ylitettyä uhrin auramäärän tämä "menee konkurssiin", ja A.P.R muuttuu "Individual Ren Suppressor-olennoksi", joka sinetöi tämän nen-kyvyt 30 päivän ajaksi. Uhrin on kuitenkin mahdollista maksaa velkaansa takaisin lyömällä Knucklea tarpeeksi monta kertaa A.P.R:n ollessa käynnissä. 

Ääninäyttelijä: Wataru TakagiShoot MCMahonMorelin oppilas, joka -toisin kuin Knuckle- on arka eikä usein uskalla käyttää taistelussa hyökkäysmahdollisuutta hyväkseen.

Shootin hatsu on "Dark Inn: Hotel Rafflesia", joka ilmentyy kolmena leijuvana kätenä ja huvilalta näyttävänä lintuhäkkinä, johon hän vangitsee käsien koskemia esineitä, vastustajansa ruumiinosia tai jopa vastustajan itsensä tämän heikennettyä. 

Ääninäyttelijä: Yūji Ueda KnovVakava, mietteliäs, sekä Morelin hyvä toveri. Hän on tehokas ja kokenut Hunter, mutta tehtävissään turhankin varovainen, ja lopulta romahtaa henkisesti havaittuaan Shaiapoufin murhanhimoisen retsun.

Knovin hatsu on "Fourth-Dimensional Mansion: Hide and Seek", jolla hän voi ilmentää "tasku-ulottuvuuden", johon hän sekä hänen seuralaisensa voivat piiloutua vastustajan ulottumattomiin. Lisäksi Knov voi pikasiirtyä paikasta toiseen tekemällä ulottuvuuteensa johtavia portteja mihin tahansa sijaintiin joissa itse on, mutta hänen seuralaisensa voivat poistua ulottuvuudesta vain hänen määrittelemästään portista.

Ääninäyttelijä: Shinichirō MikiIsaac Netero120-vuotias mies, joka on Hunter -seuran puheenjohtaja. Hänet kuvataan sarjan alussa energisenä, leikkisänä -jopa ilkikurisena-, ja osittain irstaana vanhuksena, mutta todellisuudessa hän on taistelulajien mestari ja yksi maailman parhaista nen-mestareista. Neteron suurin haave on löytää varteenotettava vastustajia joita vastaan hän voi taistella täysin voimin, mutta hän kokee kuitenkin empatiaa vastustajaansa kohtaan.

Neteron nen-tyyppi on "enhancement", mutta hän on vuosien harjoittelun seurauksena saavuttanut valaistumisen. Hänen hatsunsa on "100-type Guanyin Boddhisattva" (japaniksi "Kannon"), joka ilmentyy kultaisena boddhisattva Guanyinin patsaana, jonka käsien liikkeitä Netero voi manipuloida salamannopeasti rukousasennoilla. Ainoastaan Meruem on kyennyt vastustamaan Neteron hatsua ja selviytymään Kannonin iskuista. 

Neteron kehoon on asennettu The Poor Man's Rose-niminen atomipommiin verrattavissa oleva joukkotuhoase, joka räjähtää Neteron elintoimintojen pysähtyessä. Havaittuaan ettei pärjää Meruemille Netero pysäyttää sydämensä ja räjäyttää Rosen, mutta Meruem selviytyy siitä hänen vartijansa löydettyä hänet räjähdyspaikalta kuolettavasti haavoituneena.

Neterolla on poika nimeltä Beyond, jonka olemassaolo lopulta paljastuu Neteron kuoleman jälkeen.

Ääninäyttelijä: Bunmei Toyama (1999), Ichirō Nagai / Banjō Ginga (2011)

Zodiacit (Neteron seuraajat)Ging FreecssGonin isä, ujo ja itsepäinen mies, joka kunnioitti Neteroa huomattavasti. Hän on epävakaa, vaikkakin erittäin älykäs: hän on kyvykäs luomaan virheettömiä suunnitelmia, mutta toimii toisinaan tietämättä itsekään miksi. Ging ihailee henkilöitä, jotka luottavat omiin kykyihinsä tavoitteiden tavoittamisessa. Gingin koodinimi oli Boar (villisika). 

Gingin hatsua ei ole vielä paljastettu, mutta hän kykenee sanomansa mukaan pilkkomaan vastustajansa nen-tekniikat niiden perusteisiin nähtyään ne ensin, ja siten käyttämään niitä itse.

Ääninäyttelijä: Hiroki Touchi (1999), Rikiya Koyama (2011)Pariston HillPariston on hyväntuulinen, mutta psykoottinen ja epäsuosittu Hunter -seuran jäsen, jonka koodinimi on Rotta (Rat). Parsitonin hatsua tai nen-kykyjä ei ole vielä paljastettu, mutta hänen esitetään olevan voimakas nen-mestari, joka ilmentää negatiivisia tunteitaan vapauttamalla retsunsa.  

Ääninäyttelijä: Hiroki TakahashiCheadle YorkshireYksi vaikutusvaltaisimmista huntereista, nykyinen Hunter - seuran puheenjohtaja. Hän on erittäin älykäs ja lojaali Neterolle. Cheadlen koodinimi on Koira (Dog). Cheadlen nen-kykyjä ei ole vielä paljastettu. 

Ääninäyttelijä: Ikue Ōtani
Zoldyck -perheZeno ZoldyckKilluan 67-vuotias isoisä, Zoldyck-perheen entinen patriarkka: ketterä, nopeasti ajatteleva taktikko, joka on valmis riskeeraamaan henkensä mikäli siitä luvataan palkkio. Hänelle tappaminen on kuitenkin vain työtä eikä hän saa siitä erityistä nautintoa ja hän välttelee sivullisten vahingoittamista.

Zenon nen-tyyppi on "transmutation", ja hänen hatsunsa "Dragon Drive"; aurasta ilmennetty lohikäärme, jolla hän voi matkustaa pitkiä matkoja ja jota hän voi käyttää hyökkäämiseen. Iskiessään viholliseen lohikäärme voi myös jakautua lukemattomiin osiin ja sataa vihollisen päälle nuolisateena.

Ääninäyttelijä: Tadashi Miyasawa (1999), Hiroshi Ōtake (2011)Silva ZoldyckKilluan salamurhaajaisä. Hiljainen ja rauhallinen mies, joka kasvatti Killuasta tulevan perillisensä ja salamurhaajatoiminnan jatkajan. Hän päästi poikansa Gonin mukaan vain siksi, että koki sen ratkaisevaksi osaksi Killuan kehitystä.

Silvan hatsua ei ole paljastettu, mutta hänen nen-tyyppinsä on "transmutation", ja hän voi luoda molempiin käsiinsä valtavat energiapallot, joilla murskaa vastustajansa. Lisäksi Silva on fyysisiltä voimiltaan yli-inhimillinen ja voi mm. selviytyä korkealta putoamisesta vahingoittumattomana.

Ääninäyttelijä: Kōji Ishii (1999), Kōichi Yamadera (2011)Kikyo ZoldyckKilluan äiti, Silvan vaimo ja salamurhaaja. Hän on epävakaa, ylisuojeleva vanhempi, joka odottaa Killuasta tulevan perheen perillisen. Kikyo on tämän lisäksi erittäin julma ja jopa masokistinen, ja liikuttui kerran kyyneliin Killuan lyötyä häntä.

Kikyon nen-kykyjä ei ole vielä esitelty.

Ääninäyttelijä: Rena Yukie (1999), Junko Iwao (2011)Illumi ZoldyckKilluan isoveli ja Zoldyck-perheen vanhin lapsi, joka Silvan kanssa kasvatti Killuasta salamurhaajan. Hän on hoikka, erittäin ilmeetön ja kylmä nuori mies, joka kuitenkin välittää perheestään. Illumi vaikuttaisi olevan ainoa henkilö, jonka Hisoka laskee ystäväkseen. 

Illumin nen-tyyppi on "manipulation" ja hän voi siirtää auraansa mukanaan pitämään neuloihin, joilla kykenee manipuloimaan kohdettaan haluamallaan tavalla: hän voi mm. muuttaa ulkonäköään asettamalla neulojaan kasvoihinsa tai pakottamaan uhrinsa tottelemaan antamaansa komentoa upottamalla neulan tämän otsaan. Illumin neulat ovat huomaamattomia, mutta uhri voi jälkikäteen vastustaa hänen käskyjään, mikäli tämä ymmärtää olevansa hypnotisoitu.

Ääninäyttelijä: Urara Takano (1999), Masaya Matsukaze (2011)Milluki ZoldyckKilluan 19-vuotias, ylipainoinen otaku-isoveli, joka ei ole poistunut kotoaan noin kymmeneen vuoteen. Hän on kiivas ja epäkypsä, eikä uskalla suututtaa perheenjäseniään.

Millukin nen-kykyjä ei ole esitetty, mutta hän on taitava hakkeri ja ohjelmoija.

Ääninäyttelijä: Katashi Ishizuka (1999), Kimiko Saito (2011)Alluka ZoldyckPerheen toiseksi nuorin lapsi, Killualle kaikkein läheisin hänen sisaruksistaan. Alluka on Killuan seurassa iloinen ja luottaa isoveljeensä syvästi.
Allukaa pidetään tarkasti vartioidussa huoneessa vankina. 

Allukan nen-tyyppi on "specialization" ja ilmentyy "Nanika"-nimisenä (vapaa suomennos: "Mikä kumma?", "Se") sivupersoonana, joka voi toteuttaa kysyjän toiveita mikäli tämä tottelee kolmesti Allukan pyyntöjä. Mikäli kysyjä kieltäytyy kolmesti Allukan pyynnöistä, hänen kehonsa tuhoutuu ja henkilö, jonka kanssa hän on viettänyt eniten aikaa sillä hetkellä (esimerkiksi rakastaja), kuolee mukana. Sen lisäksi toiveista pitää maksaa sen arvon mukainen hinta, jolloin Allukan pyynnöt seuraavalle henkilölle muuttuvat yhä mahdottomammaksi totella ja sivullisten uhrien määrä kasvaa. Killua saa kuitenkin selville, että kirouksen voi mitätöidä pyytämällä Nanikaa parantamaan jonkun, jolloin myös Allukan pyynnöt helpottuvat. Lisäksi Nanikaa voi käskyttää suoraan, ilman että seuraavan kysyjän tarvitsee tehdä Allukalle "vastapalveluksia".

Illumi ja muu Zoldyckin perhe pelkää tuhoutuvansa mikäli Allukan voimia käytetään ja pyrkii tappamaan tämän, mutta he lopulta päästävät tämän vapaaksi Killuan toivottua Nanikaa poistumaan tämän kehosta. Sarjassa ei ole vielä kerrottu onko Alluka menettänyt voimansa täysin. 

Myöhemmin sarjassa vihjataan Nanikan olevan Dark Continentista lähtöisin oleva kirous, joka on asettautunut Allukaan.

Ääninäyttelijä: Maaya Uchida Kalluto ZoldyckZoldyck-perheen nuorin poika, hiljainen ja tottelevainen persoona, joka tulee hyvin toimeen äitinsä Kikyon kanssa. Kalluto vaikuttaa olevan lojaali kumppaneilleen, ja hän on päättäväinen sekä sinnikäs taistelija. Kalluto liittyy Phantom Troupeen Illumin seuraksi sarjan edetessä.

Kalluton nen-tyyppi on "manipulation" ja hänen hatsunsa on luoda ja hallita paperia, millä on useita käyttötarkoituksia: hän voi mm. leikata vastustajaansa paperisilpusta muodostuneella käärmeellä tai käyttää paperiaan jäljitys- ja kuuntelulaitteena luomalla kohteensa näköisen paperinuken.

Ääninäyttelijä: Yūko Maekawa (1999), Mamiko Noto (2011)
Phantom Troupe -rikollisjärjestöFeitanPhantom Troupen kuulustelija, pätevä kiduttaja. Feitan on kylmäluontoinen ja selvästi nauttii taistelemisesta, vaikkei näytäkään sitä.

Feitanin nen-tyyppi on "transmutation" ja -kyky "Unforgiven: Pain Packer", jolla hän kykenee käyttämään erilaisia tekniikoita vastustajansa häneen tekemän vahingon perusteella. Hänen ainoa esitelty tekniikkansa on Burned By the Sun: Rising Sun, taistelukentälle syntyvä pienikokoinen Aurinko, joka polttaa vastustajan mutta aiheuttaa vahinkoa myös sivullisille. Hän itse on täysin immuuni iskulle.    

Ääninäyttelijä: Akari Hibino (1999), Kappei Yamaguchi (2011)ShalnarkTeknologiaa rakastava, älykäs ja aina hymyilevä nuori mies. Vaikka Shalnark näyttää viattomimmalle ja iloisimmalle jäsenelle, 
hän saattaa olla oikeastaan kaikkein kylmäsydämisin.

Shalnarkin nen-tyyppi "manipulation" on ja hänen hatsunsa "Black Voice: Mobile Fate Director", jolla hän voi kontrolloida vastustajansa liikkeitä iskettyään tähän erillisen antennin. Hän voi asettaa antennin myös itseensä, jolloin hänen kehonsa toimii "autopilotilla", mutta hän ei halua käyttää sitä, koska ei kykene muistamaan sen jälkeen mitään taistelusta eikä siten voi nauttia siitä.

Ääninäyttelijä: Yasuhiro Takato (1999), Noriko Hidaka (2011)ShizukuHajamielinen, silmälasipäinen nainen. Hän on huonomuistinen ja unohtaa toisinaan vasta tavattujen henkilöiden nimiä. Shizuku antaa itsestään hölmön vaikutelman, jolloin hänen taistelutaitojaan aliarvioidaan.

Shizukun nen-tyyppi on "conjuration" ja hän voi luoda "Blinky"-nimisen elävän pölynimurin, joka imee sisäänsä mitä tahansa ei-elollista tai nen-kyvyillä luotua.

Ääninäyttelijä: Atsuko Bungo (1999), Miho Arakawa (2011)BonolenovBonolenovista tiedetään hyvin vähän, mutta taistellessa hän puhuu hyvin kuninkaallisesti ja muodollisesti, ja hän on ylpeä heimostaan. Hän kuuluu Bap-nimiseen "tanssivista sotureista" koostuvaan heimoon, jotka muokkaavat kehoaan pistämällä itseensä reikiä, jolloin ajan kuluessa heihin syntyy "huilunreikiä", jotka tuottavat ääntä ilman kulkiessa niiden läpi.

Bonolenovin nen-tyyppi on "conjuration" ja hänen hatsunsa "War Anthem - Battle Cantabile", jolla hän ilmentää luonnonilmiöitä tanssiessaan huilunreikien tuottaman musiikin tahtiin, mistä hänen kykynsä voimakkuus on riippuvainen. Hänellä on myös hatsu "Metamorphosen", jolla hän voi muuttua keneksi tahansa tapaamaakseen henkilöksi, mutta vain siksi aikaa miten kauan hän on viettänyt tämän seurassa.

Ääninäyttelijä: ChouFranklinKiivas ja valmis tappelemaan jopa toveriensa kanssa, mutta on Chrollon lisäksi ainoita, joka voi tyynnyttää joukon jos puhkeaa väittely.

Franklinin nen-tyyppi on "emission" ja hän kykenee ampumaan sormenpäistään aurastaan muodostamiaan luoteja.

Ääninäyttelijä: Yoshinobu Kaneko (1999), Hidenobu Kiuchi (2011)KortopiJoukkion fyysisesti heikoin jäsen, josta ei tiedetä oikeastaan mitään. 

Kortopin nen-kyky on "Gallery Fake: Divine Left Hand, Demonic Right Hand", jolla hän voi luoda täydellisiä kopioita koskemastaan esineestä 24 tunnin ajaksi. Hän voi myös alkuperäistä esinettä koskemalla tietää kaksoiskappaleen olinpaikan, sekä luoda elottomia klooneja elollisista olennoista, mitä Phantom Troupe hyödynsi lavastaakseen kuolemansa.

Kortopi kuolee ensimmäisenä jälleensyntyneen Hisokan otettua Phantom Troupen kohteekseen.

Ääninäyttelijä: Umi Tenjin (1999), Shinya Hamazoe (2011)MachiPhantom Troupen fyysisesti voimakkain naisjäsen, joka ei osoita juuri yhtään tunteita ja pitää päänsä kylmänä tilanteessa kuin tilanteessa. Machi on hyvin uskollinen Chrollolle ja kokee Hisokan vihollisena, mutta suostuu auttamaan tätä tämän pyytäessä.

Machin nen-kyky on muodostaa aurastaan säikeitä, joita voi käyttää mm. haavojen ompelemiseen, vihollisten manipulointiin käyttämällä heitä sätkynukkeina sekä heidän olinpaikansa jäljittämiseen, mikäli se kiinnittyy kohteeseensa.

Ääninäyttelijä: Noriko Namiki (1999), Rena Maeda (2011)Nobunaga HazamaRauhallinen, toisinaan röyhkeäksi heittäytyvä hakama-kaapuun pukeutuva perinteistä japanilaista samuraita muistuttava mies. Nobunaga on eräs joukon ystävällisimmistä jäsenistä ja jopa ehdottaa Gonia ja Killuaa Troupen jäseniksi. Hän kuitenkin järkyttyy Uvoginin kuolemasta eniten ryhmäläisistä ja vannoo kostavansa julmasti kaikille osallisille. 

Nobunagan nen-tyyppi on "enhancement" ja hän käyttää nen-tekniikoita mm. voimistamaan katanansa iskuja sekä lukemaan vastustajansa liikkeitä tietyn kantaman sisällä. Hänen hatsuaan ei ole vielä paljastettu.

Ääninäyttelijä: Takashi Matsuyama (1999), Naoya Uchida (2011)PhinksHäikäilemätön, kiivas ja röyhkeä mies, joka ajautuu konflikteihin jopa omien toveriensa kanssa. Hän on kuitenkin uskollinen Chrollo Lucilferille, on aidosti huolissaan pomostaan Kurapikan kaapattua tämän eikä jää kantamaan kaunaa Gonille ja Killualle tapauksen jälkeen.

Phinksin nen-tyyppi on "enhancement" ja hänen hatsunsa "Kaiten - Ripper Cyclotron", jolla hän voi lisätä iskuunsa moninkertaisesti voimaa riippuen siitä miten monta kierrosta hän pyörittää kättään etukäteen. 

Ääninäyttelijä: Yoshiaki Matsumoto (1999), KENN (2011)PakunodaErittäin lojaali Chrollo Lucilferille ja muulle joukolle, hän on jopa valmis uhraamaan henkensä heidän tähdensä.

Pakunodan nen-tyyppi on "specialization" ja hän kykenee lukemaan koskettamansa uhrin muistoja kysyessään samalla siihen liittyvän kysymyksen. Hänen toinen kykynsä on "Memory Bomb", jolla hän voi siirtää saamansa muiston toiseen ihmiseen muodostamalla siitä luodin, jonka hän voi ampua kohteeseensa revolverillaan. Hän kykenee ampumaan vain kuusi luotia kerralla.

Ääninäyttelijä: Yoshiko Iseki (1999), Romi Paku (2011)UvoginJoukon fyysisesti voimakkain, luonteeltaan yksinkertainen, uppiniskainen ja epäkunnioittava, mutta kuitenkin uskollinen tovereilleen ja Chrollolle. Hän pettää toverinsa lähtemällä kostamaan Kurapikalle tämän hänelle aiheuttaman nöyryytyksen, mutta kun tämä asetettaa Judgement Chain -ketjunsa Uvoginin sydämeen, hän kieltäytyy kertomasta tietoja tovereistaan, minkä seurauksena hän kuolee Kurapikan ketjun murskattua hänen sydämensä.

Uvoginin nen-tyyppi on "enhancement" ja hän voi kasvattaa fyysistä voimaansa niin suureksi, että voi luoda nyrkiniskullaan kraatereita maahan. Lisäksi hän on tarpeeksi voimakas puremaan uhriltaan osan tämän kallosta, sekä karjaisemaan niin kovaa, että hänen uhrinsa kuolee äänenpaineeseen. 

Ääninäyttelijä: Eiji Takemoto (1999), Akio Ōtsuka (2011)

http://myanimelist.net/forum/?topicid=572549http://forums.mangafox.me/threads/461242-How-would-you-rank-the-Phantom-Troupe-members http://myanimelist.net/anime/11061/Hunter_x_Hunter_(2011)/charactershttp://www.comicvine.com/phantom-troupe/4060-59656/characters/

 Hunter Exam -kokeet 
Aluksi osallistujien on löydettävä paikan päälle. Tämä on jo itsessään erittäin vaikea osa koetta, koska kukaan ei tarkalleen tiedä, missä päin maailmaa kilpailu minäkin vuonna pidetään. Maailman eri kolkkiin on tätä varten palkattu muita ihmisiä antamaan osallistujille vihjeitä koepaikan sijainnista. Yleensä yhteistyökykyiset ihmiset löytävät helpommin perille. 

Kun osallistujat viimein löytävät perille ensimmäiselle testiradalle, heidän ihmisarvonsa poistetaan. Periaatteessa heillä on täysi lupa tappaa toisensa, ellei erikseen tason säännöissä toisin mainita. Kilpailun valvojia vastaan hyökkäämisestä kuitenkin rangaistaan ankarasti. Kokeen eri tasot ovat rajuja, jopa tappavia. suurin osa kilpailijoista luovuttaa jo ensimmäisen testin aikana. Ne jotka eivät luovuta, tulevat suurella todennäköisyydellä kuolemaan. Neteron tekemän arvion mukaan vain kerran kolmessa vuodessa yksi kilpailija pääsee tämän kokeen läpi. Joskus tulee vastaan jopa kymmenien vuosien jaksoja, jolloin kukaan ei selviä. Jos joku tai jotkut kuitenkin läpäisevät tämän kokeen, heistä kruunataan huntereita ja heille annetaan hunter license: se on suunnattoman arvokas kortti, jonka avulla mm. 96% julkisista palveluista on ilmaisia ja jonka avulla pääsee salaiselle Hunters Only Websitelle.http://www.hisoka.org/hunter.cfm 

Nen-tekniikat
Nen on yksi sarjan olennaisista käsitteistä: sillä tarkoitetaan tekniikkaa, jolla voi manipuloida omaa auraansa. Nen-käyttäjät ovat voimakkaita, eikä auraa ole vain yhdenlaista - aurat voidaan luokitella useaan eri luokkaan ja niissä on erilaisia ominaisuuksia. Auran tyyppi voidaan selvittää vesilasillisella: kun henkilö kohdistaa auransa lasiin, joka on täynnä vettä, vesi reagoi jollain tavalla. Esimerkiksi enhancerin auran käsittelyssä veden määrä lisääntyy, transmuter saa veden maun muuttumaan jne. Nenin neljä perusperiaatetta ovat Ten (kietominen), jossa nen-käyttäjä ylläpitää vapauttamaansa auraa ympärillään, Zetsu (pidätys), jossa käyttäjä sulkee auransa kehoonsa, Ren (kasvatus), jossa käyttäjä kasvattaa auraansa ympärillään ja Hatsu (vapautus), jossa käyttäjä ilmentää auransa kautta omakohtaista nen-kykyään. Nenin hyödyntäminen on monimutkainen prosessi, jossa käyttäjä voi kasvattaa voimiaan kehittämällä itselleen rajoituksia sekä kehittämällä tapoja kiertää mainittuja rajoituksia, luoda kirouksia rajoittamaan muiden nen-kykyjä, ja joissakin tapauksissa nen-voimat voivat "jäädä elämään" jopa käyttäjän kuoltua. 

Enhcement (vahvistaminen)

Enhancer pystyy parantamaan kehonsa luontaisia ominaisuuksia, hän pystyy lisäämään puolustus- ja hyökkäysvoimaansa ja on siksi lähitaistelussa paras. Enhancer on kaikkein tasapainoisin luokka, sillä sekä hyökkäystä että puolustusta voi tehostaa auralla. Enhancereita ovat mm. Gon Freecss, Isaac Netero, Wing, Nobunaga Hazama, Menthuthuyoupi, Phinks ja Uvogin.

Transmutation (muuntaminen)

Transmutater pystyy jäljittelemään aurallaan jotain muuta, kuten elementtiä. Transmutereita ovat esimerkiksi Killua Zoldyck, Hisoka, Silva Zoldyck, Zeno Zoldyck, Machi, Feitan ja Biscuit Krueger. 

Conjuration (loihtiminen) 

Conjurer pystyy luomaan aurastaan kiinteitä, itsenäisiä esineitä. Tavalliset, aurasta tietämättömät ihmisetkin voivat koskea näihin esineisiin, mutta ne ovat rajallisia. Esineet joko katoavat itsestään, tai sitten niiden pitää olla lähellä luojaansa. Conjurereita ovat esimerkiksi Kurapika, Kite, Shizuku, Kortopi, Knov, Bonolenov ja Cheetu.

Emission (erittäminen) 

Emitter pystyy luomaan aurasta esineitä ja irrottamaan auran kehostaan. Usein kehosta irrotettu aura heikentyy ja haihtuu nopeasti, mutta voimakkaat emitterit voivat ylläpitää irtonaista auraa pitkiä aikoja kasassa. Emittereitä ovat esimerkiksi Leorio Paradinight, Melody, Mizuken, Franklin ja Knuckle Bine.

Manipulation (ohjaaminen) 

Manipulator voi ohjata eläviä tai elämättömiä esineitä tietyllä tavalla ja he pystyvät myös manipuloimaan auraa. Manipulatoreita ovat esimerkiksi Illumi Zoldyck, Kalluto Zoldyck, Zushi, Shalnark, Morel Mackernasey, Shoot McMahon ja Shaiapouf.

Specialization (erikoistuminen) 

Specialist pystyy johonkin, mitä ei lasketa mihinkään edellisistä viidestä luokasta. Specialisteja ovat esimerkiksi Neon Nostrade (ennustaminen), Chrollo Lucilfer (muiden nen-kykyjen varastaminen), Neferpitou (manipulator, specialist ja conjurer), Alluka Zoldyck (toiveiden toteuttaminen).

Lähteet

Luokka:Mangasarjat
Luokka:Animesarjat
Luokka:Seulonnan keskeiset artikkelit